
На основу чл. 39. и 60. Закона о јавним набавкама (“Сл. гласник РС”, бр. 124/2012)

Општина Књажевац, Милоша Обилића 1, 19350 Књажевац, www.knjazevac.rs
објављује

ПОЗИВ
за подношење понуде

Назив Наручиоца: Oпштине Књажевац
Адреса Наручиоца:Милоша Обилића 1
Интернет страница Наручиоца: www.knjazevac.rs
Врста Наручиоца: јединица локалне самоуправе
Врста поступка јавне набавке: Јавна набавка мале вредности
Предмет јавне набавке: Добра


Предмет јавне набавке, број ЈН 22/2014 која се спроводи у поступку јавне набавке мале вредности су добра-  Набавка агрегата 

Ознака из општег речника набавке: 14212200- агрегат
Право учешћа у поступку имају сви понуђачи који испуњавају услове предвиђене чл. 75. Закона о јавним набавкама и конкурсном документацијом. Конкурсном документацијом ближе су одређени услови за учешће у поступку, као и начин доказивања испуњености услова.
Критеријум за доделу уговора у овом поступку јавне набавке је најнижа понуђена цена.
Сви заинтересовани понуђачи могу бесплатно преузети конкурсну документацију на порталу Управе за јавне набавке и на званичном веб сајту наручиоца www.knjazevac.rs.
Увид у конкурсну документацију, као и преузимање исте може се извршити и у просторијама наручиоца ул.Милоша Обилића 1 у Књажевцу сваког радног дана од 0700 часова до 1500 часова. 

Рок за подношење понуда је 11 дана од дана објављивања позива за подношење понуда на порталу Управе за јавне набавке и на званичном веб сајту Наручиоца www.кnjazevac.rs. односно до 09.12.2014.године до 1300 часова у затвореној коверти са назнаком: „Понуда за јавну набавку 22/2014, Набавка агрегата - НЕ ОТВАРАТИ“. Понуђач је дужан да на полеђини коверте назначи назив, адресу и телефон понуђача. 
Неблаговремена понуда се неће отварати и по окончању поступка отварања биће враћена понуђачу уз повратницу, са назнаком да је иста поднета неблаговремено.
Понуђач може да поднесе само једну понуду.
Јавно отварање понуда ће се обавити у 09.12.2014.године у 13:30 часова, у просторијама наручиоца Општина Књажевац, Милоша Обилића 1, 19350 Књажевац.
Сва заинтересована лица могу присуствовати отварању понуда. 
Представници понуђача, пре почетка поступка отварања морају предати Комисији за јавну набавку писмено пуномоћје (овлашћење) за учешће у поступку отварања понуда, оверено печатом и потписом овлашћеног лица и личну карту на увид.
Наручилац ће одлуку о додели уговора донети у року од 5 дана од дана јавног отварања понуда.
Наручилац задржава право да обустави поступак јавне набавке у било ком моменту пре закључења уговора.
Контакт особа за све информације везане за јавну набавку је Сања Драгићевић Мартић, број телефона 019/731-623, лок. 132, sanja.dmartic@knjazevac.rs
